Document ID: 32011R0687
Publication Date: 2011-07-18

Title and Content:
IZVEDBENA UREDBA SVETA (EU) št. 687/2011
z dne 18. julija 2011
o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi izvedbenih uredb (EU) št. 610/2010 in št. 83/2011
SVET EVROPSKE UNIJE JE -
ob upoštevanju Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) ter zlasti člena 2(3) Uredbe,
ob upoštevanju naslednjega:
(1)
Svet je 12. julija 2010 sprejel Izvedbeno uredbo (EU) št. 610/2010 (2) o izvajanju člena 2(3) Uredbe (ES) št. 2580/2001, v kateri je posodobljen seznam oseb, skupin in subjektov, za katere se uporablja Uredba (ES) št. 2580/2001.
(2)
Svet je 31. januarja 2011 z Izvedbeno uredbo (EU) št. 83/2011 (3) posodobil seznam oseb, skupin in subjektov za katere se uporablja Uredba (ES) št. 2580/2001 in razveljavil Izvedbeno uredbo (EU) št. 610/2010, razen v zvezi s skupino, omenjeno v točki številka 25 dela 2 Priloge k Sklepu.
(3)
Svet je pripravil utemeljitve, v katerih je vsaki osebi, skupini in subjektu, pri katerih je bilo to praktično izvedljivo, pojasnil razloge, zakaj so bile uvrščene na seznam iz Izvedbene uredbe (EU) št. 83/2011.
(4)
Z objavo v Uradnem listu Evropske unije (4) je Svet obvestil osebe, skupine in subjekte s seznama iz Izvedbene uredbe (EU) št. 83/2011, da jih je sklenil obdržati na seznamu. Prav tako je Svet obvestil zadevne osebe, skupine in subjekte, da je bilo mogoče od Sveta zahtevati utemeljitve z razlogi za uvrstitev na seznam, če jim te še niso bile sporočene. V zvezi z določenimi osebami in skupinami so bili pripravljeni spremenjeni razlogi.
(5)
Svet je opravil celovit pregled seznama oseb, skupin in subjektov, za katere se uporablja Uredba (ES) št. 2580/2001, kakor se to zahteva v skladu s členom 2(3) navedene uredbe. Pri tem je upošteval pripombe, ki so jih zadevne osebe, skupine in subjekti predložili Svetu.
(6)
Svet je ugotovil, da ni več razlogov, da bi bile določene osebe in skupine s seznama oseb, skupin in subjektov, za katere se uporablja Uredba (ES) št. 2580/2001, še naprej na tem seznamu.
(7)
Svet je ugotovil, da so bile osebe, skupine in subjekti s seznama v Prilogi k tej uredbi, vpleteni v teroristična dejanja v smislu člena 1(2) in (3) Skupnega stališča 2001/931/SZVP z dne 27. decembra 2001 o uporabi posebnih ukrepov za boj proti terorizmu (5), da je pristojni organ v zvezi z njimi sprejel odločitev v smislu člena 1(4) navedenega skupnega stališča in da bi morali zanje še naprej veljati posebni omejevalni ukrepi iz Uredbe (ES) št. 2580/2001.
(8)
Seznam oseb, skupin in subjektov, za katere se uporablja Uredba (ES) št. 2580/2001, bi bilo treba ustrezno posodobiti -
SPREJEL NASLEDNJO UREDBO:
Člen 1
Seznam iz člena 2(3) Uredbe (ES) št. 2580/2001 se nadomesti s seznamom iz Priloge k tej uredbi.
Člen 2
Izvedbena uredba (EU) št. 610/2010, kolikor zadeva skupino, omenjeno v točki številka 25 dela 2 Priloge k Sklepu, in Izvedbena uredba EU št. 83/2011 se razveljavita.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. julija 2011

Classification:
Level 1 Topics: 100142
100143
Level 2 Topics: 100168
100170
100169
Level 3 Topics: 517
3474
4045
All Topics: 3483
3862
3870
4452